พระราชกฤษฎีกาพระราชกฤษฎีกากำหนดเขตที่ดินจะทำการสำรวจเพื่อการวางและจัดทำผังเมืองเฉพาะในท้องที่ตำบลชำผักแพวตำบลท่ามะปราง ตำบลชะอม ตำบลห้วยแห้งอำเภอแก่งคอย ตำบลมิตรภาพอำเภอมวกเหล็ก ตำบลเจริญธรรม ตำบลคลองเรือตำบลบ้านลำ ตำบลหนองสรวงตำบลวิหารแดง อำเภอวิหารแดง จังหวัดสระบุรีและตำบลเขาเพิ่มตำบลศรีกะอาง ตำบลบ้านพริก ตำบลป่าขะ ตำบลบ้านนาตำบลหน้าพร้าว ตำบลพิกุลออกอำเภอบ้านนาจังหวัดนครนายกพ.ศ. ๒๕๔๗ ภูมิพลอดุลยเดช ป.ร.ให้ไว้ ณ วันที่ ๙ พฤษภาคมพ.ศ. ๒๕๔๗เป็นปีที่ ๕๙ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการ โปรดเกล้าฯ ให้ประกาศว่าโดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองเฉพาะในท้องที่ตำบลชำผักแพว ตำบลท่ามะปราง ตำบลชะอม ตำบลห้วยแห้งอำเภอแก่งคอย ตำบลมิตรภาพ อำเภอมวกเหล็ก ตำบลเจริญธรรม ตำบลคลองเรือ ตำบลบ้านลำตำบลหนองสรวง ตำบลวิหารแดง อำเภอวิหารแดง จังหวัดสระบุรี และตำบลเขาเพิ่มตำบลศรีกะอาง ตำบลบ้านพริก ตำบลป่าขะ ตำบลบ้านนา ตำบลบ้านพร้าว ตำบลพิกุลออกอำเภอบ้านนา จังหวัดนครนายกเพื่อพัฒนาและดำรงรักษาบริเวณท้องที่ดังกล่าวเพื่อประโยชน์แก่การผังเมืองอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติการผังเมืองพ.ศ. ๒๕๑๘อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองเฉพาะในท้องที่ตำบลชำผักแพว ตำบลท่ามะปราง ตำบลชะอม ตำบลห้วยแห้ง อำเภอแก่งคอยตำบลมิตรภาพ อำเภอมวกเหล็ก ตำบลเจริญธรรม ตำบลคลองเรือ ตำบลบ้านลำ ตำบลหนองสรวงตำบลวิหารแดง อำเภอวิหารแดง จังหวัดสระบุรี และตำบลเขาเพิ่ม ตำบลศรีกะอางตำบลบ้านพริก ตำบลป่าขะ ตำบลบ้านนา ตำบลบ้านพร้าว ตำบลพิกุลออก อำเภอบ้านนาจังหวัดนครนายก พ.ศ. ๒๕๔๗มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓พระราชกฤษฎีกานี้ให้ใช้บังคับได้มีกำหนดห้าปีมาตรา๔ ให้อธิบดีกรมโยธาธิการและผังเมืองเป็นเจ้าพนักงานการผังตามพระราชกฤษฎีกานี้มาตรา๕เขตที่ดินที่จะทำการสำรวจเพื่อการวางและจัดทำผังเมืองเฉพาะตามพระราชกฤษฎีกานี้อยู่ในท้องที่ตำบลชำผักแพวตำบลท่ามะปราง ตำบลชะอม ตำบลห้วยแห้ง อำเภอแก่งคอย ตำบลมิตรภาพ อำเภอมวกเหล็กตำบลเจริญธรรม ตำบลคลองเรือ ตำบลบ้านลำ ตำบลหนองสรวง ตำบลวิหารแดง อำเภอวิหารแดงจังหวัดสระบุรี และตำบลเขาเพิ่ม ตำบลศรีกะอาง ตำบลบ้านพริก ตำบลป่าขะ ตำบลบ้านนาตำบลบ้านพร้าว ตำบลพิกุลออก อำเภอบ้านนา จังหวัดนครนายก ทั้งนี้ภายในแนวเขตตามแผนที่ท้ายพระราชกฤษฎีกานี้มาตรา๖ ให้รัฐมนตรีว่าการกระทรวงมหาดไทยรักษาการตามพระราชกฤษฏีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดินจะทำการสำรวจเพื่อการวางและจัดทำผังเมืองเฉพาะในท้องที่ตำบลชำผักแพวตำบลท่ามะปราง ตำบลชะอม ตำบลห้วยแห้ง อำเภอแก่งคอย ตำบลมิตรภาพ อำเภอมวกเหล็กตำบลเจริญธรรม ตำบลคลองเรือ ตำบลบ้านลำ ตำบลหนองสรวง ตำบลวิหารแดง อำเภอวิหารแดงจังหวัดสระบุรี และตำบลเขาเพิ่ม ตำบลศรีกะอาง ตำบลบ้านพริก ตำบลป่าขะ ตำบลบ้านนาตำบลบ้านพร้าว ตำบลพิกุลออก อำเภอบ้านนา จังหวัดนครนายก พ.ศ. ๒๕๔๗(ดูข้อมูลจากภาพกฎหมาย)หมายเหตุ:- เหตุผลในการประกาศให้พระราชกฤษฎีกาฉบับนี้ คือเนื่องจากรัฐบาลมีนโยบายที่จะพัฒนาพื้นที่ในท้องที่จังหวัดสระบุรีและจังหวัดนครนายกให้เป็นเมืองใหม่จึงเป็นการสมควรที่จะวางและจัดทำผังเมืองเฉพาะเพื่อพัฒนาและดำรงรักษาบริเวณท้องที่ตำบลชำผักแพวตำบลท่ามะปราง ตำบลชะอม ตำบลห้วยแห้ง อำเภอแก่งคอย ตำบลมิตรภาพ อำเภอมวกเหล็กตำบลเจริญธรรม ตำบลคลองเรือ ตำบลบ้านลำ ตำบลหนองสรวง ตำบลวิหารแดง อำเภอวิหารแดงจังหวัดสระบุรี และตำบลเขาเพิ่ม ตำบลศรีกะอาง ตำบลบ้านพริก ตำบลป่าขะ ตำบลบ้านนาตำบลบ้านพร้าว ตำบลพิกุลออก อำเภอบ้านนา จังหวัดนครนายกเพื่อประโยชน์แก่การผังเมือง ดังนั้นเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าวจึงจำเป็นต้องตราพระราชกฤษฎีกานี้วัชศักดิ์/พิมพ์๒๕ พฤษภาคม ๒๕๔๙ปาจรีย์/เชิงชาย/ผู้จัดทำ๗ มิถุนายน ๒๕๔๙วิภา/รับปรุง๓ สิงหาคม ๒๕๕๘[๑] ราชกิจจานุเบกษาเล่ม ๑๒๑/ตอนที่ ๓๙ ก/หน้า ๗/๒๓ มิถุนายน ๒๕๔๗